S tririt n yiselmaden nessaweḍ ad nẓer dakken adlis n tmaziɣt yesɛa ayen yelhan akken daɣen i yesɛa ayen n diri, seg wayen yellan d ugur i yiselmaden d teɣzi n yiḍrisen, tikwal ula d asentel-nsen yewɛer, am usentel neḥḍer nukkni n unezwu n umaḍal la ixesser, d asentel yeɛlayen ɣef yinelmaden n uswir-a, tugniwin i yuran deg udlis d ugur i uselmad d unelmad anda i ilaq ad yessenfali s tmenna seg wacu yettwali, ad t-yaf yura yessili ad iɣer kan, akken daɣen tira yemgaraden (talatinit, tifinaɣ, taɛrabt) d ugur i unelmad, anda yal tikkelt inelmaden ixuṣṣen regglen ɣer tama n taɛrabt, nufa ula d azal n tzenzit-is ɣlay anda inelmaden ur sɛin ara adlis, ayɣer seg wazal n tzenzit-is 300 DA i udlis, s umuqqel ɣer yedlisen-nniḍen ad tafeḍ d tidet ɣlay.